Ақмола облысының мектептеріне 15 жаңа автобус берілді
DATE: 18:11, 27 Тамыз 2022 | GMT +5
TITLE: Ақмола облысының мектептеріне 15 жаңа автобус берілді
URL: https://kaz.inform.kz/news/akmola-oblysynyn-mektepterine-15-zhana-avtobus-berildi_a3972149/
META: DATE: 18:11, 27 Тамыз 2022 | GMT +5
TOTAL WORDS: 126
AUTHOR(S):
TEXT: «Министрліктің бастамасымен биыл республика бойынша 515 мектеп автобусы сатып алынады. Біз бұған дейін оқушыларды мектеп автобусымен қамтамасыз ету мәселесін бірнеше рет көтерген болатынбыз. Ал биыл бұл мәселе республикалық деңгейде шешіліп, балаларды мектепке апару үшін жаңа автобустар алуға қаржы бөлініп отыр. Балаларды автобуспен қамтамасыз ету үшін қаржы әкімдіктерге бөлінеді. Жақын арада Ақтөбе, Батыс Қазақстан, Қарағанды, Түркістан және басқа облыстарға мектеп автобустары жеткізіледі», - деді вицеминистр Айбат Болатов. Жаңа автобустар қауіпсіздік белбеуімен, мектеп рюкзактарына арналған сөрелермен және есігі ашық кезде қозғалысты тежейтін механизммен жабдықталған. Ауыл балалары енді мектепке де, облыстық байқаулар мен олимпиадаларға да бара алады. Бұған дейін министрлік балаларды қауіпсіз тасымалдаудың жаңа ережелерін әзірлеген болатын. Отандық автобустар қаржы лизингі бағдарламасы бойынша жеңілдетілген шарттармен сатып алынады. Бұл механизм ел мектептерінің автобус паркін кезең-кезеңмен жаңартуға және кеңейтуге мүмкіндік береді
